Činnosti a poskytnuté služby v roku 2013 (2012)

Plán práce agentúry ECHA bol rozdelený do týchto 17 činností: Registrácia, predbežná registrácia a zdieľanie údajov — Počet vypracovaných registračných dokumentácií: 14 839(9 773), — počet ukončených hodnotení žiadostí o zachovanie dôvernosti informácií: 662 (630) rozhodnutí (kladných alebo záporných) z 860 hodnotení (prvotných a konečných), — počet prijatých otázok: 1 903(1 632), — počet vydaných rozhodnutí o sporoch vo veci zdieľania údajov: 11 (1), — počet látok, o ktorých boli zverejnené informácie (okrem dôverných informácií): 10 561(7 884). Hodnotenie — Počet ukončených kontrol súladu: 637 (198), — počet konečných rozhodnutí o návrhoch testov: 111 (171). Riadenie rizík — Počet látok identifikovaných na zahrnutie do zoznamu kandidátskych látok: 13 (67), — počet odporúčaní na zahrnutie látok do autorizačného zoznamu: 1 (0), — počet dokumentácií o obmedzeniach predložených na rozhodnutie Komisii: 2 (1), — počet prijatých žiadostí o autorizáciu: 8 (0), — počet oznámení o látkach zo zoznamu kandidátskych látok v článkoch: 93 (31). Klasifikácia a označovanie — počet prijatých oznámení o klasifikácii a označení: 6,1 mil. na vyše 1 25 000 látok (z toho takmer 1 16 000 je zahrnutých do verejne šírených oznámení) — počet prijatých návrhov harmonizovanej klasifikácie a označovania: 29 (27), — počet prijatých žiadostí o alternatívne názvy látok v zmesiach: 28 (13) Poradenstvo a pomoc — Počet otázok zodpovedaných poradenským centrom ECHA: 5 975 (vrátane otázok prijatých prostredníctvom kontaktných formulárov, počas internetových seminárov a individuálnych stretnutí). Poradenské centrum ECHA spracovalo aj 755 žiadostí o konanie týkajúcich sa ostatných oddelení ECHA, ktoré zaslali spoločnosti prostredníctvom kontaktných formulárov. — Počet novo vydaných dokumentov s usmerneniami: 1 (0) a počet vydaných aktualizácií usmernení 7 (30) vrátane 4 (17) korigend. Vedecké nástroje IT — Dokončenie príprav systému REACH-IT ku konečnému termínu v roku 2013, — vývoj a uvedenie aplikácie R4BP3 a sekcie biocídov na webovú stránku pre nariadenie o biocídnych výrobkoch, — ďalšie zlepšenie a uvedenie nástrojov IT: IUCLID, CHESAR, Odyssey, RIPE, zoznamu klasifikácie a označovania, — spustenie IT riešenia na prístup členských štátov k spisom a údajom o látkach, — ďalšie zväčšenie rozsahu šírenia informácií o látkach, — vývoj novej aplikácie na spracovanie oznámení v rámci nariadenia o predbežnom súhlase po predchádzajúcom odsúhlasení, — ďalšie zlepšenie a uvedenie procesu hodnotenia dokumentácie a nástroja Odyssey na podporu plnenia kontrolných cieľov na rok 2013, — vývoj novej aplikácie navrhnutej na podporu všetkých vnútorných procesov REACH a klasifikácie, označovania a balenia látok a zmesí s integrovaným elektronickým systémom riadenia prípadov na podporu prípravy rozhodnutí a záznamov. Vedecké a technické poradenstvo pre inštitúcie a orgány EÚ — Poskytnutie príspevkov na vývoj nových testovacích metód, najmä prostredníctvom programu OECD o usmerneniach k testom (Test Guidelines Programme), — poskytnutie a sprístupnenie softvéru o netestovacích metódach s prihliadnutím na vedecký vývoj, odborné poznatky získané z praktických skúseností a aktívnou výmenou skúseností s odborníkmi mimo ECHA. Školenia organizované v oblasti alternatívneho testovania pre odborníkov ECHA i externých odborníkov, — internetový seminár na tému Ako zabezpečiť bezpečné používanie nanomateriálov v súlade s nariadením REACH – časť II: Aktuálne osvedčené postupy posudzovania nebezpečnosti nanomateriálov pre ľudské zdravie a životné prostredie, — uverejnenie správy Posudzovanie nebezpečnosti nanomateriálov ľudské zdravie a životné prostredie – Osvedčené postupy pre registrovaných v rámci REACH, — vstupné informácie ECHA na vytvorenie základne na účely hodnotenia dosahu možných zmien príloh REACH na nanomateriály, — návrh zhrnutia hlavných výstupov diskusií na tematickom vedeckom seminári o hodnotení rizík pre sedimentačnú časť, — spolupráca s Inštitútom pre zdravie a ochranu spotrebiteľa/Spoločným výskumným centrom. Výbory a fórum — Počet jednohlasných dohôd výboru členských štátov: 155 (179), — počet stanovísk výboru pre hodnotenie rizika: 41 (34), — počet stanovísk výboru pre sociálno-politickú analýzu: 3 (1), — počet rád o obmedzeniach: 6 (4). Odvolacia rada — Počet podaných odvolaní: 22 (8), — počet rozhodnutí o odvolaniach: 8 (1) a počet procedurálnych rozhodnutí:16 (6). Oznamovanie — Usporiadanie štyroch podujatí s účasťou zainteresovaných strán: — 8. deň so zainteresovanými stranami v rámci REACH a CLP v marci (280 na mieste + 1 700 internetových účastníkov), — 1. deň so zainteresovanými stranami o biocídoch v júni (270 na mieste + 1 200 internetových účastníkov), — seminár akreditovaných zainteresovaných strán v (35 účastníkov), — Informatívna schôdzka pre novo akreditované zainteresované osoby (11 účastníkov), — usporiadanie 15 internetových seminárov s 2 060 účastníkmi, — približne 250 produktov (obsah v režime online a offline) uverejnených v 23 jazykoch, — približne 1 800 aktualizácií na webovej stránke, — približne 1 3 00 000 internetových návštevníkov z celkovo približne 3 6 00 000 návštev, — 53 publikácií, — vydanie 45 tlačových správ, 2 internetové tlačové konferencie a zorganizovanie 71 rozhovorov s médiami, — 50 upozornení o novinkách, 51 elektronických informačných brožúr, 6 informačných brožúr, 503 tweetov, — 6 elektronických brožúr vydávaných dvakrát do mesiaca pre akreditované zainteresované strany, — 449 interných oznámení, 50 interných informačných súhrnov, — usporiadanie 4 štvrťročných valných zhromaždení, 3 pracovných so zamestnancami ECHA a s výkonným riaditeľom. Medzinárodná spolupráca — vedecká a odborná spolupráca s OECD (napr. IUCLID) a partnerskými agentúrami (Austrália, Kanada, Japonsko a USA) a odborná pomoc pre medzinárodnú prácu Komisie (napr. Globálny harmonizovaný systém klasifikácie a označovania chemických látok OSN). Riadenie — Nepretržitý vývoj a zlepšovanie administratívnych a riadiacich systémov vrátane IQMS. Financie, verejné obstarávanie a účtovanie — Dôkladná správa rozpočtu a hotovostnej rezervy, — ECHA poskytla vedecké služby, IT služby a administratívne služby v súlade so svojimi súčasnými rámcovými zmluvami: úspešne ukončila otvorené verejné súťaže na vybudovanie integrovaného systému riadenia ľudských zdrojov pre fázu 3 súboru nástrojov QSAR a pre cestovné a zdravotné služby; vykonala audit na zvýšenie efektívnosti svojich postupov verejného obstarávania a riadenia zmlúv, ktoré viedli k naplánovaniu realizácie opatrení v roku 2014, — celkový počet spoločností overených v súvislosti s postavením MSP: 516. Ľudské zdroje a služby súvisiace s fungovaním podniku — 27 (23) ukončených výberových konaní; 87 (65) prijatých zamestnancov (dočasní a zmluvní zamestnanci) Informačné a komunikačné technológie — 67 zadefinovaných služieb zameraných na prevádzkovanie infraštruktúry IKT a zdrojov IKT a ich udržiavanie na príslušnej úrovni výkonnosti, — nepretržitá identifikácia a vytváranie riešení vysokej dostupnosti (high availability solutions) v súlade s požiadavkami plánu na zabezpečenie pokračovania činnosti, — úspešný outsourcing riadenia a hosťovacích služieb niektorých IT systémov, — migrácia 700 pracovných staníc na poskytnutie pružnejšieho, bezpečnejšieho riešenia ponúkajúceho mnoho možností, — implementácia systému na zaznamenávanie času založená na záznamoch súvisiacich so sekretariátom riadiacej rady, plánovaním, monitorovaním a procesom kontroly a s koordinačnými stretnutiami, — uzavretie rámcovej zmluvy pre systém riadenia ľudských zdrojov na základe hosťovacieho softvérového balíka; začatie realizácie, — zavedenie identifikačného riadiaceho systému umožňuje zvýšenú účinnosť užívateľského riadenia spomedzi systémov s automatizovaným poskytovaním a odobratím IT služieb užívateľom. Biocídy — Analýza, návrh a implementácia Registra pre biocídne výrobky: 1 vydanie z 1. 9. 2013, — prvá vypracovaná verzia hlavných usmerňujúcich dokumentov uverejnená v roku 2013: Guidance for Human Health Risk Assessment, Guidance on data sharing, Guidance on applications for technical equivalence, Guidance on information requirements and Guidance on active substance suppliers, — 1 predbežný pracovný plán výboru pre biocídne výrobky, — členské štáty určili členov koordinačnej skupiny. PIC — Prípravné činnosti.